בהמשך שימש כסוכן נסיעות בחברה שהייתה בבעלות אחיו. במהלך הנסיעה שלו לערים קטנות רבות בארצות הברית הוא נפגש עם הרבה יהודים שהיו רחוקים מהמסורת.
בפברואר 1958 נשא לאשה את דינה גולדמן. התגורר תחילה בשכונת מאה שערים בשנת 1967 עבר לגור בקריית צאנז בעיר, שם הם גידלו את 12 ילדיהם.
קירוב ליהדות.
הרב וינברג כאב את ההתבוללות העצומה של יהודי ארצות הברית והתפוצות ובורותם בנושאי יהדות. הוא הקים מספר ישיבות אשר לא שרדו ונסגרו לאחר תקופה, הראשונה, בשנת 1966 - ישיבה לצעירים הרחוקים מיהדות בירושלים. השנייה, בשנת 1970 - ישיבת שמע ישראל, (ישיבת אור שמח) יחד עם הרבנים נטע שילר, מנדל וינבך ויעקב רוזנברג, אולם לאחר כמה שנים עזב את הישיבה בשל הבדלים בגישה החינוכית. לאחר מכן הוא הקים את ישיבת אש התורה ועמד בראשה מאז היווסדה ועד יום מותו.
הרב וינברג היה ידוע באישיותו הכריזמטית והאופטימית, גאונותו בתורה ויכולתו לפשט מושגים מורכבים ביהדות על מנת להקל את הבנתם. הוא אף הוציא כמה ספרים בנושאים שונים הקשורים ליהדות. אחד מהסדרות הידועות ביותר היא סדרת: 48 דרכים לחכמה (בימים אלו מוהדר כספר).
בנוסף לכך השפיע רבות על פרופסורים, ידוענים ועוד. מלבד ההשפעה על עשרות בני נוער בקולג'ים ללמוד אודות המסורת היהודית ולהתקרב לתורה ולמצוות. להם הציע את ההזדמנות ללמוד בקבוצות אישיות אודות היהדות. בין היוזמות שפיתח: Discovery (תוכנית המביאה סטודנטים לארץ, הבסיס של תוכנית תגלית העכשווית), ישיבת ההסדר שהקים, פרויקט חזון - להטמעת יהדות בבני ישיבות, ועוד.
אש התורה.
ישיבת אש התורה נמצאת ברובע היהודי בעיר העתיקה בירושלים. בתחילה מנתה הישיבה חמישה תלמידים בלבד, אך עם השנים היא פרחה. בנוסף לישיבה המרכזית בירושלים הקים הרב וינברג בשנת 1979 סניף של הישיבה בסנט לואיס שבמיזורי - המרכז לקירוב רחוקים הראשון מסוגו באמריקה הצפונית. מרכז כזה הפך לאב טיפוס למרכזים שהוקמו אחריו. במשך 35 שנים הרב וינברג הקים יותר מ-53 סניפים ב-5 יבשות.
דיסקברי (תגלית).
ב-1985 הרב וינברג השיק את סמינר Discovery, סמינר רב יומי בו הוצגו ההוכחות לקיומו של בורא עולם לאנשים ברחבי העולם. מבוסס על מודל של ארגון ערכים, תגלית נצפתה על ידי כ-10,000 אנשים מדי שנה.
באותה שנה השיק הרב וינברג את מלגת ירושלים - 3 שבועות של סיורים בארץ ולמידה על היהדות. התוכנית הביאה למעלה מ-10,000 סטודנטים לישראל.
פעילויות אחרות.
הוא הוביל את הקמתו וביסוסו של האתר honestreporting.com (=דיווחי אמת), אתר שחושף ומגיב אודות הטיות תקשורתיות נגד מדינת ישראל.
בשנת 2001, כאשר ישראל הפסידה בקרב יחסי ציבור בקמפוסים ברחבי העולם (בעקבות האינתיפדה), הקים הרב וינברג את מרכז ההסברה Fellowships – תוכנית להבאת סטודנטים לישראל למשך שבועיים לפעילות למען המדינה.
בשנת 2006, לקח הרב וינברג קבוצה של רבני אש התורה לסיור בפולין, לביקור במחנות ההשמדה. הרב וינברג האמין שאיום הטמיעה הרוחנית הוא ממשי בדיוק כמו השואה הפיזית שחווה עם ישראל לפני למעלה משישה עשורים. בעומדו מול המשרפות באושוויץ הוא הצהיר שבדיוק כפי שהיה לנאצים מוטיבציה להשמיד את עם ישראל כך צריכה להיות לנו מוטיבציה לבנות את עם ישראל.
הרב וינברג קידם את הרעיון של רתימת יהודים נאמנים להגיע ללב אחים יהודים המנותקים. הרעיון תפס תאוצה והחל לשאת פירות בתוכניות כמו: Inspire.
הכרה ממשלתית.
לאות הוקרה על הישגיו של אש התורה העניקה הממשלה לרב וינברג כפרס אתרי בנייה במיקום אסטרטגי אל מול הכותל המערבי. בשנת 1966 הקדיש הרב וינברג את הבניין לישיבת אש התורה ולתוכניות להכשרת מנהיגים.
בשנת 2004, הוענק לרב וינברג תואר יקיר ירושלים על פעילותו למען העם היהודי, לשמירת אחדותו ולמניעת התבוללותו מוענק לו התואר יקיר ירושלים. (מתוך נימוקי הוועדה)
שנותיו האחרונות.
בסוף שנת 2007 אובחן הרב וינברג כסובל מסרטן הריאות. אך הצהיר שאינו מוכן להפסיק להילחם למען כלל ישראל. אך המחלה הכריעה אותו, והוא נפטר בי"א בשבט תשס"ט - 5 בפברואר 2009, בן 78 היה במותו. הוא השאיר אחריו את אשתו דינה ו-12 ילדים.
בנו, הרב יוסף הלל וינברג מונה לממלא מקומו כראש ישיבת אש התורה, לאחר תקופה עזב את תפקידו זה, ובמקביל החל לשמש כמשגיח רוחני בישיבת סלובודקה, בשנת תשע"ז.
מאמרים.
הרב וינברג יצר תוכניות לימוד חדשות כדי ללמד את יסודות האמונה ליהודים מנותקים ממורשתם כמו:
איסור אכילת חזיר
פיין יאנג קניבלז
פיין יאנג קניבלז (באנגלית: Fine Young Cannibals; מילולית: קניבלים צעירים ונאים) הייתה להקת רוק בריטית שפעלה בעיקר בשנות ה-80 של המאה ה-20.
הלהקה הוקמה ב-1984 בבירמינגהאם בידי יוצאי להקת דה ביט, דייוויד סטיל ואנדי קוקס. בחיפושיהם אחרי סולן, האזינו השניים לכ-500 קלטות, עד שבחרו בסולן להקת ארקיליקז, רולנד גיפט. מקור שמה של הלהקה בסרט קניבלים צעירים ונאים (All the Fine Young Cannibals) מ-1960, בכיכובם של רוברט וגנר ונטלי ווד.
האלבום הראשון (Fine Young Cannibals).
בתחילת דרכה, התקשתה הלהקה במציאת חברת תקליטים, ואולם לאחר שהפיקה בעצמה קליפ לשיר "Johnny Come Home" (1985), חתמה על חוזה עם חברת I.R.S. Records. הסינגל שהוקלט זכה להצלחה רבה, והגיע למקום השמיני במצעדי המכירות בבריטניה ובאירלנד, ולמקום התשיעי במצעד הוט דאנס האמריקני של בילבורד. להיט נוסף של הלהקה, גרסת כיסוי ל-Suspicious Minds של אלביס פרסלי יצא ב-1986, והגיע למקום השישי במצעד המכירות האוסטרלי, למקום השמיני בבריטניה ולמקום התשיעי באירלנד. השיר כלל קולות רקע של ג'ימי סאמרוויל.
אלבום הבכורה של הלהקה, Fine Young Cannibals, יצא ב-10 בדצמבר 1985. הוא הגיע למעמד של אלבום זהב בבריטניה ואלבום פלטינה בקנדה. האלבום כלל גם שירים בעלי טקסטים פוליטיים, בהם הביעו חברי הלהקה את התנגדותם למדיניותה של ראש ממשלת בריטניה, מרגרט תאצ'ר. כך, למשל, כולל השיר "Blue" את הטקסט הבא:
בין האלבומים.
בטרם הקליטה הלהקה את אלבומה השני, עסקו חבריה בדברים נוספים. הם הקליטו שירי נושא לשני סרטים: סרטו של בארי לווינסון, אנשי הפח (1987) ומשהו פראי (1986). שיר הנושא של "משהו פראי", גרסת כיסוי ללהיטה של להקת באזקוקס , נמכר גם כסינגל, שהגיע למקום התשיעי במצעד המכירות הבריטי ולמקום העשירי באירלנד. בסופו של דבר נכלל גם באלבומה השני של הלהקה. גיטריסט הבאזקוקס, סטיב דיגל, טען כי הביצוע של פיין יאנג קניבלז עולה על המקור.
סטיל וקוקס הקימו הרכב האוס בשם "Two Men a Drum Machine and a Trumpet", שהוציא סינגל אינסטרומנטלי אחד, "I'm Tired Of Being Pushed Around", שהגיע למקום ה-18 במצעד המכירות הבריטי. גיפט ניסה את כוחו במשחק, והשתתף בסרטו של סטיבן פרירס "סמי ורוזי עושים את זה".
האלבום השני (The Raw and the Cooked).
אלבומה השני של הלהקה, The Raw and the Cooked (1989), זכה להצלחה גדולה אף יותר מקודמו. מכירותיו הגיעו לכדי שישה אלבומי פלטינה בקנדה, שלושה אלבומי פלטינה בבריטניה ושני אלבומי פלטינה בארצות הברית. הוא הגיע למקום הראשון במצעד בילבורד 200, לראש מצעדי המכירות באוסטריה, אוסטרליה, בריטניה וקנדה, למקום השני בניו זילנד ובשווייץ ולמקום החמישי בשוודיה. הסינגל "She Drives Me Crazy", שנחשב ללהיט הגדול ביותר של הלהקה, הגיע למקום הראשון במצעד בילבורד הוט 100, במצעד הוט דאנס ובמצעד המכירות האוסטרלי, למקום השני באירלנד, ולמקום החמישי בבריטניה ובמצעד השירים האלטרנטיביים של בילבורד. בישראל, דורג השיר במקום החמישי במצעד הפזמונים הבינלאומי השנתי של רשת ג' בשנת 1989. להיט נוסף, "Good Thing", הגיע למקום הראשון במצעד בילבורד 100, למקום השני במצעד השירים האלטרנטיביים, למקום הרביעי באירלנד ולמקום השביעי באוסטרליה ובבריטניה.
הצלחת האלבום הובילה לזכייתה של הלהקה בשני פרסי המוזיקה הבריטית, בקטגוריית הלהקה והאלבום הטובים ביותר לשנת 1990, ואולם חברי הלהקה החזירו את הפרסים כמחאה על מדיניותה של מרגרט תאצ'ר.
ב-1992 התפרקה הלהקה, אך ב-1996 התאחדה לשם הקלטת אלבום האוסף "The Finest", שכלל בעיקר להיטים מאלבומיהם הקודמים. האלבום הגיע למקום העשירי במצעד המכירות הבריטי, והגיע למעמד של אלבום פלטינה.
קניבלים צעירים ונאים
מגבעת קנייטש
מגבעת קנייטש (נהגה: kneitsch, ביידיש "קמט"; מקורב לגרמנית, knaut­schen, "לקמט") הוא סוג של כובע שגברים חרדים מהזרם הליטאי, הספרדי וחסידי חב"ד נוהגים לחבוש. נקרא כך על שם הקיפול הנעשה בחזית הכובע. הקנייטש עשוי בדרך כלל מלבד, ולעיתים מקטיפה. הכובע ידוע בעולם בשם פדורה.
צורתו.
בכיפתו של הכובע ישנו קמט אחד מרכזי לכל אורכה של הכיפה. בקדמתה של כיפת הכובע (במקום אחיזת הכובע) ישנם גם עוד שני קמטים קטנים יותר ("עיניים"). הכובע מיוצר כאשר התיתורה המקיפה אותו מוטה כלפי מעלה בדומה לקאפעלוש.
מנהגים.
ליטאים וספרדים.
חרדים בני הזרם הליטאי והספרדי חובשים לראשם את כובע הקנייטש לרוב כששוליו הקדמיים נוטים כלפי מטה, אולם תלמידי ישיבות רבים אינם עושים זאת. כובע זה עשוי לבד ולעיתים נדירות קטיפה. כובעי הקנייטש מיוצרים בעיקר באיטליה ובהונגריה וגם בצ'כיה. חברות הייצור המובילות בייצור כובעי הקנייטש הן בורסלינו וברנדולינו.
ליטאים נוהגים לחבוש את הקנייטש בכל ימות השבוע (ימי חול ובשבתות) ואף בחגים. בקרב ספרדים יש החובשים בעיקר בשבת. גם בשמחות ואירועים המתלבשים אליהם בלבוש שבת, נהוג לחבוש את הקנייטש.
חב"ד.